.td_uid_2_612a7a412ac7b_rand.td-a-rec-img{text-align:left}.td_uid_2_612a7a412ac7b_rand.td-a-rec-img img{margin:0 auto 0 0} Numru ta' nazzjonijiet qed jgħidu li hemm theddida kbira ta' attakk terroristiku fl-ajruport ta' Kabul u wissew liċ-ċittadini tagħhom biex ma jivvjaġġawx hemm. L-Awstralja, l-Istati Uniti u r-Renju Unit ħarġu twissijiet liċ-ċittadini tagħhom. Dawk li diġà jinsabu barra l-ajruport ta' Kabul qed ikunu avżati biex jitilqu miż-żona immedjatament. Aktar minn 82,000 ġew trasportati bl-ajru minn Kabul, li nħatfet mit-Taliban għaxart ijiem ilu. Il-pajjiżi qed jgħaġġlu biex jevakwaw in-nies sa skadenza tal-31 ta' Awwissu. Eluf ta' nies għadhom qed jistennew ġewwa u barra l-ajruport, bit-tama li jtiru barra mill-pajjiż. L-Istati Uniti wissiet liċ-ċittadini tagħha biex jevitaw l-ajruport ta' Kabul fl-Afganistan, billi qed tibża' li jaf ikun hemm attakk mill-grupp tal-Istat Iżlamiku (IS) tal-Afganistan. It-twissija waslet sigħat wara li uffiċjal tad-difiża tal-Istati Uniti kien qal mal-midja internazzjonali li l-uffiċjali kienu allarmati b'influss ta' theddid speċifiku ħafna "dwar l-ISIS fl-Afganistan, li qed jippjanaw li jattakkaw folol barra l-ajruport." L-Amerka beżgħana minn attakk tal-IS fl-ajruport ta' Kabul Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_612a7a412b0b6_rand.td-a-rec-img{text-align:left}.td_uid_3_612a7a412b0b6_rand.td-a-rec-img img{margin:0 auto 0 0}